**ประกาศ**

**นโยบายจริยธรรมและจรรยาบรรณในการดำเนินธุรกิจ**

***ความมุ่งมั่นในการดำเนินธุรกิจอย่างมีความรับผิดชอบต่อสังคม***

บริษัทฯ มุ่งมั่นที่จะปฏิบัติตามแนวทางดำเนินธุรกิจอย่างมีจริยธรรมในทุกกิจกรรมของบริษัทฯ รวมถึงการร่วมกับพันธมิตรทางธุรกิจและผู้มีส่วนได้เสียของบริษัทฯ ด้วยการรักษาความโปร่งใสและความรับผิดชอบ  
ในการส่งเสริมหลักการในการสรรหาแรงงานด้วยความรับผิดชอบ และงานที่มีคุณค่าตลอดเวลาซึ่งหมายความว่า บริษัทฯ จะไม่เกี่ยวข้องหรือสนับสนุนการกระทำใด ๆ ที่เป็นการทุจริต กรรโชกทรัพย์ การติดสินบนผ่านวิธีต่าง ๆ อาทิ การนำเสนอ การให้คำมั่นสัญญา การขอ การเรียกร้อง การให้หรือยอมรับสิ่งใดๆ ที่ผิดกฎหมาย และสิ่งจูงใจในรูปแบบเงินหรือรูปแบบอื่น ๆ ในขั้นตอนต่าง ๆ ของการรับสมัครและกระบวนการจ้างงาน อีกทั้งยังยึดมั่น  
ในหลักการทางจริยธรรมที่จะไม่เข้าร่วมหรือสนับสนุนการปลอมแปลงข้อมูล การทุจริตหรือการบิดเบือนความจริงในห่วงโซ่อุปทานการสรรหาแรงงาน ทั้งยังรักษาความมุ่งมั่นที่จะไม่สนับสนุนหรือส่งเสริมการก่อการร้าย  
ความรุนแรงหรือการฟอกเงินในรูปแบบใด ๆ ในประเทศที่ธุรกิจของบริษัทฯ ตั้งอยู่ ในประเทศต้นทางของแรงงานข้ามชาติและประเทศอื่น ๆ ทั่วโลก

บริษัทฯ ตระหนักถึงความสำคัญของจริยธรรมและจรรยาบรรณในการดำเนินธุรกิจ เพื่อสร้างความโปร่งใสและตรวจสอบได้ภายในห่วงโซ่การสรรหาและการจ้างงานของอุตสาหกรรมที่เราให้บริการ ด้วยพิจารณาแล้วว่าความโปร่งใสและความรับผิดชอบเป็นสิ่งสำคัญในการสร้างความไว้วางใจและความน่าเชื่อถือในหมู่ลูกค้า คู่ค้า  
และผู้มีส่วนได้เสีย การกำจัดการทุจริตและการปฏิบัติที่ผิดจรรยาบรรณอื่น ๆ สนับสนุนให้กระบวนการสรรหา  
และการจ้างงานมีประสิทธิภาพและประสิทธิผลมากขึ้น

เราเชื่อว่าการสร้างความโปร่งใสและความรับผิดชอบต่อผู้มีส่วนได้ส่วนเสียทุกคนไม่ว่าจะเป็นนายจ้าง  
ผู้สรรหาแรงงาน หน่วยงานราชการ พนักงานและชุมชนจะเป็นประโยชน์ต่อทุกคน และนำไปสู่การเคารพสิทธิมนุษยชนและสิทธิแรงงานที่ทำให้ทุกคนโดยเฉพาะผู้หญิงและชนกลุ่มน้อยสามารถบรรลุศักยภาพสูงสุดของพวกเขารวมถึงสร้างความมั่นใจว่าพวกเขาจะมีความเป็นอยู่ที่ดีในสภาพแวดล้อมที่ได้รับการป้องกันและสนับสนุน อีกทั้งยังทำให้ผู้มีส่วนได้เสียที่เปราะบางมั่นใจในสภาพแวดล้อมที่เท่าเทียมและมีเกียรติ ซึ่งจะช่วยลดความเสี่ยงที่จะมีผลกระทบทางด้านร่างกายและจิตใจที่อาจทำให้เกิดความเสียหายชั่วคราวหรือถาวร ความเสี่ยง อันตราย  
ต่อร่างกายหรือการบาดเจ็บที่มีต่อชีวิตและสุขภาพรวมถึงความสามารถในการทำงาน ดังนั้นความโปร่งใสและความรับผิดชอบจะเป็นเสมือนตาข่ายความปลอดภัยที่มาป้องกันผลกระทบ ความเสียหายที่ส่งผลต่อธุรกิจและสังคม  
ที่เกิดจากการทุจริตและการดำเนินธุรกิจที่ผิดจรรยาบรรณ

***ความรับผิดชอบต่อการปฏิบัติตามจริยธรรมในการจัดการข้อมูลส่วนบุคคลและรางวัลที่เป็นเครื่องจูงใจในการรักษามาตรฐานจริยธรรมในการทำงาน***

บริษัทฯ จะตรวจสอบให้แน่ใจว่ามีการใช้เกณฑ์วิธีในการกีดกันและตรวจสอบพฤติกรรมที่ไม่เหมาะสม  
หรือการปฏิบัติที่ไม่เป็นที่ยอมรับในหมู่พนักงานและผู้บริหาร โดยเฉพาะอย่างยิ่งผู้ที่มีอำนาจในการตัดสินใจ  
ในขณะเดียวกัน จะมีการพิจารณารางวัลสำหรับผู้บริหาร พนักงาน แรงงาน ที่รักษามาตรฐานจริยธรรมในการทำงานและมีความซื่อสัตย์ เพื่อเป็นตัวอย่างของการปฏิบัติที่ดีที่สุดและนำไปปฏิบัติตาม

การเก็บข้อมูลและบันทึกเกี่ยวกับกิจกรรม การจัดการและการดำเนินการอย่างเป็นระบบ จะเป็นไปตามนโยบายของบริษัทฯ และหากต้องมีการเปิดเผยข้อมูลจะเป็นไปตามแนวทางปฏิบัติมาตรฐานอุตสาหกรรมที่บังคับใช้ ในทำนองเดียวกัน ข้อมูลใด ๆ ที่บริษัทฯ รวบรวม นำมาใช้ดำเนินการ และได้มาในระหว่างการดำเนินงานของเรา โดยเฉพาะอย่างยิ่งข้อมูลส่วนบุคคล (รวมถึงจากแรงงาน หุ้นส่วนธุรกิจ ลูกค้า ซัพพลายเออร์และผู้ให้บริการ  
อื่น ๆ) จะต้องมีการจัดการกับข้อมูลอย่างเหมาะสม การรวบรวม การนำไปใช้และการประมวลผลข้อมูลจะต้องเป็นไปตามกฎหมายคุ้มครองข้อมูลส่วนบุคคลและความปลอดภัยของข้อมูลและข้อกำหนดด้านกฎระเบียบ

***การนำไปใช้และขอบเขต***

บริษัทฯ และพนักงานทุกคนจะ

* ไม่เข้าไปมีส่วนร่วมหรือสนับสนุนการทุจริต การกรรโชกทรัพย์ การให้สินบน การบิดเบือนข้อมูล การฉ้อโกง การบิดเบือนความจริงการก่อการร้าย ความรุนแรง หรือการฟอกเงินในการดำเนินงานใด ๆ ในบริษัท
* ไม่ร่วมธุรกิจ หรือซื้อ หรือใช้บริการ หรือติดต่อกับซัพพลายเออร์ ผู้รับจ้างช่วง ผู้ให้บริการ นายหน้า ผู้สรรหาแรงงาน บริษัทจัดหาแรงงานและองค์กรอื่น ๆ รวมถึงหน่วยงานภาครัฐและเอกชนที่อาจมีส่วนเกี่ยวข้องกับการดำเนินธุรกิจที่ผิดจรรยาบรรณ

บริษัทฯ คาดหวังว่าผู้มีส่วนได้ส่วนเสียภายในทั้งหมดไม่ว่าจะเป็นเจ้าของ ผู้ถือหุ้น ผู้จัดการ พนักงาน  
จะปฏิบัติตามมาตรฐานอันเข้มงวดที่จะ**ไม่**เกี่ยวข้องและ**ไม่**สนับสนุนการกระทำใด ๆ ที่เป็นการละเมิดนโยบายนี้ตลอดเวลาทั้งในที่ทำงานและในชีวิตส่วนตัว บริษัทฯ ยังคาดหวังว่าผู้มีส่วนได้ส่วนเสียภายนอกทั้งหมดไม่ว่าจะเป็นซัพพลายเออร์ ผู้รับเหมาช่วง ผู้ให้บริการ นายหน้า ผู้สรรหาแรงงาน โดยเฉพาะบริษัทจัดหาแรงงานที่เป็นพันธมิตรทางธุรกิจ รวมถึงองค์กรธุรกิจที่เป็นสถาบันหรือวิสาหกิจชุมชน จะปฏิบัติตามนโยบายและจุดยืนของบริษัทฯ  
ในการดำเนินธุรกิจอย่างมีจริยธรรมและจรรยาบรรณ บริษัทฯ ต้องการให้ผู้ถือหุ้นของบริษัทฯ ทั้งหมดรักษามาตรฐานความโปร่งใสและความรับผิดชอบในการดำเนินการในระดับสูงเอาไว้

***ความรับผิดชอบในการปฏิบัติตามและจัดการเรื่องความไม่เท่าเทียมที่อาจเกิดขึ้น***

ด้วยความตระหนักถึงความเปราะบางของผู้มีส่วนได้ส่วนเสียบางกลุ่ม เช่น แรงงานข้ามชาติ ผู้หญิงและบุตรของพวกเขา หญิงตั้งครรภ์ คนพิการ บริษัทฯ จึงมุ่งมั่นที่จะให้ความสำคัญเป็นพิเศษและจัดหาทรัพยากร  
ให้อย่างสอดคล้องกับค่านิยมของบริษัทฯ และไม่เกินศักยภาพบริษัทฯ การปฏิบัติตามนโยบายนี้จะเป็นไปตามแนวทางในเอกสารกระบวนการปฏิบัติตามนโยบายและเกณฑ์วิธีที่สร้างความตระหนักในการกระทำที่ผิดกฎหมาย พฤติกรรมที่ยอมรับไม่ได้และผิดจริยธรรม ซึ่งจะกระตุ้นการรับรู้ เพิ่มการป้องกัน สร้างความตระหนักและการรายงานในทางลับ เปิดช่องทางการร้องทุกข์และทางเลือกในการแก้ไขเยียวยา บริษัทเล็งเห็นความสำคัญของการติดตามและตรวจสอบกลยุทธ์ที่เน้นถึงความพยายามอย่างเป็นระบบในการลดขจัดหรือกำจัดแนวทางการดำเนินธุรกิจที่ผิดจรรยาบรรณ ในขณะเดียวกันก็ส่งเสริมให้มีการปฏิบัติที่ดีที่สุดด้านจริยธรรม โดยกลยุทธ์เหล่านี้สามารถลดความไม่เท่าเทียมในช่องทางการร้องทุกข์รวมถึงการป้องกันผลกระทบ ความเสี่ยงและอันตรายที่อาจเกิดขึ้นด้วย

**นโยบายนี้ถูกประกาศและมีผลบังคับใช้ตั้งแต่วันที่……………………………………………**

**จึงเรียนมาเพื่อโปรดทราบโดยทั่วกัน**

**.....................................**

**( )**

**กรรมการผู้จัดการ**